Source: https://e-justice.europa.eu/content_small_claims-42-fr-hu.do?init=true&member=1
Timestamp: 2019-07-20 13:04:23
Document Index: 28340549

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Kis értékű követelések - Franciaország
Franciaországban a járásbíróság (tribunal d’instance) és a helyi bíróság (juridiction de proximité) előtt zajló, az ügykezelő irodába történő bejelentés néven ismert, kis értékű követelések érvényesítésére irányuló egyszerűsített eljárásra a polgári perrendtartás 843. és 844. cikkében foglalt rendelkezések vonatkoznak. Az eljárás egy szóbeli vagy írásbeli nyilatkozatnak a hatáskörrel rendelkező bíróság ügykezelő irodáján történő megtételével vagy ezen irodához történő intézésével indul meg. Az ügykezelő iroda tértivevényes ajánlott levéllel beidézi a feleket a tárgyalásra. A tárgyaláson a bíróság kísérletet tesz a felek kibékítésére, és a felek egyetértésével békéltetőt rendelhet ki. Amennyiben nem születik egyezség, az eljárás folytatódik. A jogi képviselet nem kötelező. A feleket képviselheti házastársuk, élettársuk, a velük polgári együttélési szerződést kötött személy, a szüleik, közvetlen vagy oldalági rokonaik, illetve munkavállalóik.
A követelés nem haladhatja meg a 4 000 eurót, és annak az érintett járás- vagy helyi bíróság hatáskörébe kell tartoznia.
Az ügykezelő irodába történő bejelentésre irányuló eljárás opcionális.
Az ügykezelő irodába történő bejelentésre irányuló eljárás nem alakítható át rendes eljárássá.
A formanyomtatvány használata nem kötelező, mivel az ügykezelő irodában a bejelentés szóban is megtehető. Létezik ugyanakkor olyan formanyomtatvány, amely a bíróság elé utalást szolgálja. A 10-0099. sz. CERFA formanyomtatvány a francia közszolgálati iroda honlapján és az összes járásbírósági ügykezelő irodában elérhető.
Mivel ez egy 4 000 eurót meg nem haladó összegekre vonatkozó egyszerűsített eljárás, és a feleket a bíróság hallgatja meg, a jogszabályok nem rendelkeznek költségmentességről.
Az egyszerűsített eljárás keretében nincs tisztán írásbeli eljárás.
Az irányadó szabályok megegyeznek a más eljárásokra vonatkozó szabályokkal. Mivel azonban ebben az eljárásban nincs szükség ügyvéd vagy törvényes képviselő kijelölésére, az eljáráshoz kapcsolódó költségek kisebbek.
Utolsó frissítés: 20/07/2017